CELEX: 22005D0072
Language: mt
Date: 2005-04-29 00:00:00
Title: Deċiżjoni tal-Kumitat konġunt taż-żee Nru 72/2005 tad- 29 ta’ April 2005 li temenda l-Protokoll 31 għall-Ftehim taż-ŻEE, dwar il-kooperazzjoni f’oqsma speċifiċi barra l-erba’ libertajiet

31.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  290
               
            DEĊIŻJONI TAL-KUMITAT KONĠUNT TAŻ-ŻEE Nru 72/2005
      tad-29 ta’ April 2005
      li temenda l-Protokoll 31 għall-Ftehim taż-ŻEE, dwar il-kooperazzjoni f’oqsma speċifiċi barra l-erba’ libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 180/2004 tal-16 ta’ Diċembru 2004 (1).
               
            
                  (2)
               
               
                  Ikun xieraq li l-kooperazzjoni tal-Partijiet Kontraenti tal-Ftehim tiġi estiża biex tkun tinkludi l-azzjoni preparatorja għat-titjib tar-riċerka dwar is-sigurtà Ewropea (2005).
               
            
                  (3)
               
               
                  Il-Protokoll 31 tal-Ftehim għandu għalhekk jiġi emendat sabiex jippermettu li din l-estensjoni tal-kooperazzjoni isseħħ mill-1 ta' Jannar 2005,
               
            IDDEĊIEDA KIF ĠEJ:
      Artikolu 1
      L-Artikolu 1 tal-Protokoll 31 tal-Ftehim għandu jiġi emendat kif ġej:
      
                  1.
               
               
                  It-test tal-paragrafu 1 għandu jiġi sostitwit b’dan li ġej:
                  
                              “1.
                           
                           
                              L-Istati ta’ l-EFTA għandhom, mill-1 ta’ Jannar 1994, jipparteċipaw fl-implimentazzjoni tal-programmi qafas ta’ l-attivitajiet tal-Komunità fil-qasam tar-riċerka u ta’ l-iżvilupp teknoloġiku msemmija fil-paragrafu 5 u mill-1 ta’ Jannar 2005 fl-attivitajiet imsemmija fil-paragrafu 8, permezz ta’ parteċipazzjoni fil-programmi speċifiċi tagħhom.”
                           
                        
            
                  2.
               
               
                  It-test tal-paragrafu 2 għandu jiġi sostitwit b’dan li ġej:
                  
                              “2.
                           
                           
                              L-Istati ta’ l-EFTA għandhom jikkontribuwixxu b’mod finanzjarju għall-attivitajiet imsemmija fil-paragrafi 5 u 8 b’konformità ma’ l-Artikolu 82(1)(a) tal-Ftehim.”
                           
                        
            
                  3.
               
               
                  It-test tal-paragrafu 6 għandu jiġi sostitwit b’dan li ġej:
                  
                              “6.
                           
                           
                              L-evalwazzjoni u l-bidla kbira fid-direzzjoni ta’ l-attivitajiet fil-programmi qafas ta’ l-attivitajiet tal-Komunità fil-qasam tar-riċerka u ta’ l-iżvilupp teknoloġiku msemmija fil-paragrafi 5 u 8 għandhom jiġu regolati bil-proċedura msemmija fl-Artikolu 79(3) tal-Ftehim.”
                           
                        
            
                  4.
               
               
                  Il-paragrafu li ġej għandu jiġi mdaħħal wara l-paragrafu 7:
                  
                              “9.
                           
                           
                              L-Istati ta’ l-EFTA għandhom, mill-1 ta’ Jannar 2005, jipparteċipaw fl-azzjonijiet tal-Komunità relatati mal-linja tal-baġit li ġejja, imdaħħla fil-baġit ġenerali ta’ l-Unjoni Ewropea għas-sena finanzjarja 2005:
                              
                                          —
                                       
                                       
                                          linja tal-baġit 08.14.01: ‘Azzjoni preparatorja għat-titjib tar-riċerka dwar is-sigurtà Ewropea (2005)’.”
                                       
                                    
                        
            Artikolu 2
      Din id-Deċiżjoni għandha tidħol fis-seħħ fil-jum ta' wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta’ Jannar 2005.
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmula fi Brussell, 29 ta’ April 2005.
         
            
               Għall-Kumitat Konġunt ŻEE
            
            
               Il-President
            
            Richard WRIGHT
         
      
      
         (1)  ĠU L 133, 26.5.2005, p. 42
      
      
         (*)  [Ebda ħtiġiet kostituzzjonali m'huma indikati.] [Ħtiġiet kostituzzjonali huma indikati.]